title: Plaza de toros
text: thumb|220px| La Misericordia, de Zaragoza.
  
  As plazas de toros, tamién conoixidas como cosos taurinos u simplament cosos (d'o latín <CORSU, «cursa») y antismás como circos taurinos, son puestos zarraus, cheneralment cerculars y descubiertos, an se celebran as corridas de toros. 
  
  Os suyos estilos arquitectonicos son diversos, seguntes a suya antigüidat. Tienen o suyo orichen en a Europa antiga. Principalment consiste en un anfiteatro zarrau de forma aproiximadament cercular, con gradas a redol d'un espacio central d'arena, clamau ruedo, an se realiza lo espectaclo y, dezaga d'a barrera, un callizo an se refuchian os torers y chusalternos. A barrera ye, por un regular, de fusta y, alto u baixo, de 150 centimetros d'altaria. Disposa de portons d'acceso batients ta la entra y salida d'os participants (puerta de quadriella) y d'os toros (puerta de Toril y de arrociegue).
  
  Historia 
  
  En l'antigüidat, os circos romanos teneban caracteristicas similars a las d'as plazas de toros. En realidat, as plazas de toros de Nîmes y Arlés, en Francia, son anfiteatros romanos) y l'orichen d'as corridas está muit relacionau con as antigas tradicions romanas.
  
  thumb|220px|Plaza de Toros Viella de Tarazona.
  Quan as fiestas taurinas yeran principalment feitas a caballo, os espectaclos yeran publicos y se feban en as plazas de las ciudatz. Solament en o sieglo XVIII, en evolucionar o toreyo enta la fayena a piet, se creyan espacios ta acullir a lo publico.
  
  En Espanya, o Real Decreto núm. 145/1996 organiza as plazas de toros en tres categorías, seguntes l'antigüidat, tradición, grandaria y numeros de celebracions anyals.
  
  As principals plazas de toros se troban en Europa –quasi exclusivament en Espanya, Portugal y sud de Francia– y America d'o Sud y Mexico.
  
  A Plaza de Toros Viella de Tarazona forma parte d'a Unión de Plazas Historicas d'Espanya dende l'anyo 2000 poseye declaración de bien d'interés cultural dende 2001. As plazas de toros de Zaragoza y Teruel son d'estilo neomudéchar.
  
  Plazas de toros en Aragón 
  Bi ha plazas de toros en :
  
  Bibliografía 
   Antonio J. Albardonedo Freire, La Génesis de la Tauromaquia Moderna: la Presidencia de la Autoridad y la Construcción de Tribunas, en Laboratorio de Arte, Núm. 18, 2005, pp. 397–416.
  
  Vinclos externos 
   https://web.archive.org/web/20160310134617/http://www.tauroweb.es/plazas-de-toros.php?plaza_id=31
   https://web.archive.org/web/20151118182424/http://portaltaurino.net/plazas/aragon/zaragoza/zaragoza.htm
  
  Referencias 
  
  Edificios
  Arquitectura
  Tauromaquia